हैदराबाद स्थित फार्मास्युटिकल कंपनी द्वारा विकसित कॉर्बीवैक्स , भारत का पहला रिकॉम्बिनेंट रिसेप्टर बाइंडिंग डोमेन (आरबीडी) प्रोटीन सबयूनिट COVID वैक्सीन है. प्रोटीन सबयूनिट वैक्सीन तकनीक एक आजमाई हुई और परीक्षण की गई तकनीक है, जिसमें वायरस के केवल उस हिस्से का इस्तेमाल किया जाता है, जो प्रतिरक्षा प्रतिक्रिया को ट्रिगर करने के लिए आवश्यक होता है. इसे नए वैक्सीन प्लेटफॉर्मों की तुलना में सुरक्षित भी माना जाता है. कॉर्बीवैक्स को CDSCO (सेंट्रल ड्रग्स स्टैंडर्ड कंट्रोल ऑर्गनाइजेशन) द्वारा 28 दिसंबर 2021 को 18 वर्ष से अधिक उम्र के वयस्कों में उपयोग के लिए EUA (इमरजेंसी यूज ऑथराइजेशन) दिया गया था. इसे DCGI द्वारा भी 12 वर्ष से अधिक उम्र के बच्चों के लिए प्राथमिक खुराक के रूप में उपयोग करने के लिए भी अप्रूव किया गया है.